Rozsudok Súdneho dvora (piata komora) z 24. októbra 2024 – Európska komisia/Intel Corporation Inc., Association for Competitive Technology Inc., a i.
(vec C-240/22 P)1
(Odvolanie – Hospodárska súťaž – Zneužitie dominantného postavenia – Trh mikroprocesorov – Rozhodnutie, ktorým sa konštatuje porušenie článku 102 ZFEÚ a článku 54 Dohody o EHP – Vernostná zľava – Kvalifikácia ako zneužívajúce konanie – Stratégia zameraná na vylúčenie z trhu konkurentov, ktorí sú prinajmenšom rovnako efektívni ako podnik v dominantnom postavení)
Jazyk konania: angličtina
Účastníci konania
Odvolateľka: Európska komisia (v zastúpení: pôvodne F. Castillo de la Torre, M. Kellerbauer, N. Khan a C. Sjödin, neskôr F. Castillo de la Torre, M. Kellerbauer a N. Khan a napokon F. Castillo de la Torre a M. Kellerbauer, splnomocnení zástupcovia)
Ďalší účastníci konania: Intel Corporation Inc. (v zastúpení: pôvodne D. Beard, KC, J. Williams, barrister a A. Parr, solicitor, neskôr D. Beard, KC, J. Williams, barrister, a B. Meyring, Rechtsanwalt), Association for Competitive Technology Inc. (v zastúpení: J.-F. Bellis, avocat, a K. Van Hove, advocaat), Union fédérale des consommateurs - Que choisir (UFC - Que choisir)
Vedľajší účastník, ktorý v konaní podporuje odvolateľku: Spolková republika Nemecko (v zastúpení: J. Möller a P.-L. Krüger, splnomocnení zástupcovia)
Výrok rozsudku
Odvolanie sa zamieta.
Európska komisia znáša svoje vlastné trovy konania a je povinná nahradiť trovy konania, ktoré vznikli spoločnosti Intel Corporation Inc. a združeniu Association for Competitive Technology Inc.
Spolková republika Nemecko znáša svoje vlastné trovy konania a je povinná nahradiť trovy konania, ktoré vznikli spoločnosti Intel Corporation Inc. a združeniu Association for Competitive Technology Inc. v súvislosti s jej vstupom do konania.
____________
1 Ú. v. EÚ C 222, 7.6.2022.